Here is a page extracted from Wikipedia that may contain CSS, HTML, and a lot of unformatted text.

Title: Fuents d'Ebro
Content: Fuents d'Ebro (Fuentes de Ebro en castellano) ye una villa y municipio aragonés d'a provincia de Zaragoza, situato en a Comarca Central.

A suya población ye de 4.566 habitants (2016), en una superficie de 141,73 km², con una densidat de población de 31,16 hab/km².

Cheografía 
A localidat de Fuents d'Ebro ye situata a 196 metros d'altaria sobre o livel d'a mar, en un plan (o Plan(o) de Fuentes d'os textos medievals) y una costera en a muga entre materials terciarios y cuaternarios d'o río Ebro, un poquet luent de l'Ebro, a o canto de l'afluyent río Chiner. En a suya huerta se cautiva la famosa Cebolla dulza de Fuents.

Fuents d'Ebro se troba a una distancia de 26 km d'a ciudat de Zaragoza, a capital d'a suya comarca, d'a suya provincia y d'Aragón.

Mugas 
O suyo termin municipal muga con Mediana d'Aragón, Zaragoza, Lo Burgo d'Ebro, Villafranca d'Ebro, Osera d'Ebro, Pina d'Ebro, Quinto y Belchit.

Toponimia 
S'ha quiesto identificar, con duda Fuentes d'Ebro con a Funtux d'Al Udrí, un d'os iqulims de Zaragoza con un río dito tamién Funtux, que riega 20 millas dende Balad Nuwaba dica l'Ebro. Talment este río siga l'actual Río Ginel.

En os textos escritos en aragonés medieval s'escribe Fuentes, pero pa diferenciar-lo d'atros lugars homonimos a veces especifican que ye en la ribera de l'Ebro:

O río Ginel tien una radiz que recuerda l'apellito chodigo orichinario d'Íxar Chiniello u l'antroponimo Giniel.

En os textos medievals trobamos referencias a lo Plan de Fuentes u Plano de Fuentes, a segunda variant encara se fa servir. Bi ha chacimientos arqueolochicos que, conoixitos por o microtoponimo d'a partita a on son, tienen nombre aragonés: Varella de las Penyas, La Corona, La Bardina, Morretón, Ginestar, Fandega, El Forado, Val Tornera, Val de la Corona, Fallanás (< ¿ Fanyanars ?), ecetra. Bi ha un barranco afluent d'o río Chiner famoso por a fuerza y extensión de l'augua cuan pleve, dito La Balloca (< ¿ Val Loca ?).

Molimentos 
Ilesia de Sant Miguel de Fuentes, una ilesia en estilo barroco, obra d'un arquitecto francés.

Demografía 

Dende o censo de 1981, encorpora a localidat de Rodén.

Administración

Reparto de concellers

Alcaldes

Esportes 
 O fútbol ye representato por o Club Deportivo Fuentes y o baloncesto por o Club Baloncesto Fuentes.

Fiestas 
16-17 de chinero, Nueit de Sant Antón.
15 de mayo, Sant Isidro Labrador.
29 de setiembre, Sant Miguel.

Referencias

Vinclos externos 
Pachina web municipal